**Z á p i s n i c a  č. 28/2014**

 **napísaná na 28. zasadaní**

 **Obecného zastupiteľstva konanom**

 **dňa 24.04.2014 o 18. 00 hod.**

 **v kultúrnom dome**

 **vo V e ľ k e j P a k e**

 **Obec V e ľ k á P a k a**

**Z á p i s n i c a  č. 28/2014**

**napísaná na 28. zasadaní Obecného zastupiteľstva, konanom**

**dňa 24. apríla 2014 o 18.00 hod. v kultúrnom dome**

**vo Veľkej Pake**

 Prítomní:

 Hunka Alexander starosta obce

 Bugár Imrich zástupca starostu

 Poslanci obecného zastupiteľstva :

 Czafiková Mária, Mgr.

 Klárisová Edita

 Lamiová Eva

 Seňan Ivan, st.

 Žilinský Milan

 Ivan Seňan, ml.

 Prítomná hlavná kontrolórka obce pani Daniela Bušinská, PaedDr. .

 Ostatní prítomní podľa priloženej prezenčnej listiny.

Zasadanie zahájil a viedol starosta obce p. **Hunka,**  ktorý privítal prítomných a

skonštatoval, že sú siedmi poslanci obecného zastupiteľstva, preto toto zasadanie

vyhlásil za uznášania schopné.

 P. starosta oboznámil prítomných s programom rokovania, ktorý bol nasledovný:

 1. Otvorenie

 2. Voľba návrhovej komisie

 3. Kontrola plnenia vlastných uznesení

 4. Plnenie rozpočtu a záverečný účet za rok 2013

 5. Správa hlavnej kontrolórky k plneniu rozpočtu a k záverečnému účtu za rok 2013

 6. Plán práce komisií na rok 2014

 7. Návrh kúpnej zmluvy nehnuteľností – pozemkov obce pre diaľničnú spoločnosť ,,Rýchlostná

 cesta R7 Dunajská Lužná - Holice ,,

 8. Rôzne

 9. Diskusia

 10. Návrh uznesenia

 11. Záver

 Pán starosta Hunka navrhol , aby vymenili bod 4 s bodom 5.

 Poslanci obecného zastupiteľstva **j e d n o h l a s n e** súhlasili s výmenou a s  programom

 rokovania.

 Za overovateľov zápisnice boli určení:

 **Milan Žilinský a Ivan Seňan , st.**

 Zapisovateľka: Rozália Gašpareková

 **2. Voľba návrhovej komisie:**

 Pán starosta Hunka navrhol zloženie návrhovej komisie :

 Predseda: Mgr. Mária Czafiková

 Členovia: Eva Lamiová

 Ivan Seňan , ml.

 Poslanci **j e d n o h l a s n e** súhlasili so zložením návrhovej komisie .

 **3. Kontrola plnenia vlastných uznesení**

Pán starosta **Hunka** prečítal Uznesenie č. 27/2014 zo dňa 27.02.2014 , pričom informoval

 ostatných , že projekt na rekonštrukciu chodníkov bol odoslaný na prepracovanie , čo sa týka

 rekonštrukcie kúrenia je objednané vypracovanie výkaz-výmeru . Problematika kanalizácie

 pretrváva. Zmenili sme firmu na opravu čerpadiel , po čase by sa mal ukázať rozdiel

 vo výdavkoch .

 **4. Správa hlavnej kontrolórky k plneniu rozpočtu a k záverečnému účtu za rok 2013**

Hlavná kontrolórka obce **Dr. Bušinská** prečítala správu k plneniu rozpočtu a k záverečnému

 účtu . Navrhla , aby v budúcnosti zmeny v rozpočte schvaľovali jednotlivo podľa kapitol ,

 s tým , že do 10% by mohol schvaľovať zmeny starosta a nad 10% obecné zastupiteľstvo .

 Pán starosta **Hunka** dodal , že teraz o tom nebudú hlasovať , až keď sa o tom pripraví návrh.

 Pani kontrolórka **Dr. Bušinská** navrhla , aby celoročné hospodárenie schválili bez výhrad.

 **5. Plnenie rozpočtu a záverečný účet za rok 2013**

Poslanci nemali žiadne pripomienky .

Pán starosta **Hunka** navrhol , aby hlasovali .

 **Poslanci jednohlasne schválili celoročné hospodárenie bez výhrad .**

 **6. Plán práce komisií na rok 2014**

Komisie nepredložili svoje plány na rok 2014 , zhodli sa na tom , že zasadajú podľa potreby.

 Pán starosta **Hunka** informoval ostatných , že deň detí sa bude konať 01.júla a deň obce

 16. augusta .

 **7. Návrh kúpnej zmluvy nehnuteľností – pozemkov obce pre diaľničnú spoločnosť**

 **,,Rýchlostná cesta R7 Dunajská Lužná - Holice ,,**

 Pán starosta **Hunka** sa vyjadril , že každý mal možnosť zmluvu preštudovať, bola zverejnená

 obvyklým spôsobom , nikto nemal žiadne pripomienky a keby sa neodpredali pozemky , tak

 by ich vyvlastnili , preto navrhol , aby schválili kúpnu zmluvu .

 Pán poslanec **Seňan , ml.** povedal, že z právneho hľadiska nevie posúdiť zmluvu , dodal , že

 bude viacej financií na rozvoj obce .

 **Poslanci jednohlasne schválili kúpnu zmluvu pre diaľničnú spoločnosť .**

 **8. Rôzne**

 **a/ Pozvánka z družobnej obce Vaskút**

Pán starosta **Hunka** informoval ostatných , že poslali z družobnej obce Vaskút pozvánku

 na obecné dni , ktoré sa budú konať 04. - 06. júla , s tým , že program pošlú dodatočne.

 **b/ Žiadosť Zoltána Nagya o opravu oplotenia a doplatenie ceny za ihrisko**

Pán starosta **Hunka** povedal , že pána Nagya písomne informoval , že nemá žiadny právny

 nárok na doplatenie ceny za ihrisko , keďže už mal doplatené a vtedy sa čestne prehlásil, že

 už nebude žiadať žiadne ďalšie financie . Čo sa týka opravy oplotenia , plánuje sa oplotenie

 celého školského areálu , ale až po výstavbe bytového domu .

 **9. Diskusia**

Pán poslanec  **Seňan , ml.** sa opýtal v akom staveje výstavba bytovky , či sa dodržujú

 termíny , ktoré sú v zmluve . Pán starosta **Hunka** povedal , že podľa jeho vedomosti začnú

 s výstavbou začiatkom mája . Pán poslanec **Seňan , st.** dodal , že v Lehniciach museli dať

 prerobiť projekty . Pán starosta **Hunka** povedal , že projekty obce sú v poriadku .

 Pán poslanec  **Seňan , ml.**  sa spýtal , ktoré cesty sa budú opravovať v dedine a či sa bude

 opravovať aj cesta vedľa nich ? Pán starosta  **Hunka** povedal , že postupne sa bude

 vykonávať rekonštrukcia ciest . Teraz je naplánovaná rekonštrukcia chodníkov na základe

 výberu komisie . Poslankyňa **Lamiová** poznamenala , že zas len vo Veľkej Pake budú

 robiť rekonštrukciu chodníkov a kedy prídu na rad Malá Paka a Čukárska Paka.

 Pán poslanec  **Seňan , ml.**  povedal , že v Čukárskej Pake , by to bolo súrnejšie .

 Pán starosta **Hunka** sa vyjadril , že v Čukárskej Pake sú chodníky na obidvoch stranách.

 Pokračoval s tým , že všetky chodníky v obci sú v dezolátnom stave , ale môžu ich

 opravovať len postupne . Pán poslanec **Seňan , ml.** sa opýtal , či združenie spláca svoju

 dlžobu ? Pán starosta **Hunka** povedal , že prichádzajú financie od nich na účet .

 Pán poslanec **Seňan , st.** sa opýtal ako uspel advokát by zastupovaní vo veci projektu

 ,,Učiaci sa región,, ?

 Pani kontrolórka **Dr. Bušinská** , koordinátorka projektu informovala ostatných o tom , že

 projekt bol ukončení s tým , že žiaľ právnik neuspel a obec musela vrátiť zhruba 10.000,-

 Eur .Vychádza to tak , že obec prispela spoluúčasťou nie 5% ale 15 % . Pokračovala s tým ,

 že štyri roky riešili a nedoriešili vzniknuté problémy a medzi časom aj zrušili tú inštitúciu.

 To , že obec zaplatila viacej je riziko projektu a vždy je určité riziko pri vstupovaní

 do projektu a tom by mal vedieť svoje aj pán poslanec Žilinský , lebo toho času aj on mal

 projekt na ktorý sa vynaložili nemalé financie

 Pán poslanec **Žilinský** sa vyjadril , že je rozdiel či získajú projekt , sú úspešný a potom

 niečo zbabrú , alebo keď nezískajú ta vtedy to stojí financie .

 Pani **Dr. Bušinská** povedala , že nezbabrali nič a podľa nej by mali pokračovať v riešení za

 pomoci právnika .

 Pán poslanec **Žilinský** dodal , že ľahko sa objednáva právnik , keď ho zaplatí niekto iný .

 Pán poslanec **Seňan , ml**. sa opýtal aké bolo stanovisko k neuznaným výdavkom ?

 Pani **Dr. Bušinská** povedala , že obce Lehnice a Blatná na Ostrove dali svoje stanoviská

 k neuznaným výdavkom, na základe tých mali prehodnotiť či ich uznajú , alebo nie . Roky

 sa to riešilo a nakoniec ich neuznali.

 Pán poslanec **Žilinský** povedal , že už keď raz obec je úspešná pri získaní projektu,

 jednoducho nechápe ako môže dôjsť k tomu , že nakoniec musí vracať 10 000,- Eur .

 Hlavná vec , že 20 rokov sa robilo na obci všetko zle – poznamenal pán poslanec .

 Pani **Dr. Bušinská** dodala , že keď niečo nechcú uznať , ani neuznajú - môžu zato hocijako

 bojovať .

 Pán poslanec **Žilinský** poznamenal, že je zvedavý ,či pani kontrolórka si vyvodí dôsledky

 voči sebe .

 Pán poslanec **Seňan , st.** sa opýtal v akom stave je rekonštrukcia verejného osvetlenia ?

 Pán starosta **Hunka** povedal , že sa prerábal projekt a musí sa poslať na schválenie na

 ministerstvo , s tým , že budú LED svietidlá a bude sa môcť každé druhé vypínať .

 Pán poslanec **Seňan , ml.** sa spýtal či sa pán starosta napojil na kanalizáciu ?

 Pán starosta **Hunka** povedal , že sa napojil .

 Pán poslanec **Seňan , st.** dodal , že viacerí poslanci nie sú napojení.

 Pán poslanec **Bugár** vyhlásil , že on má trvalý pobyt pod č. 372 a tá nehnuteľnosť je napojená

 na kanalizáciu formou prečerpávačky. Je taký mesiac , že dvakrát musí vymeniť čerpadlo,

 lebo sa vypáli .

 Pán poslanec **Žilinský** povedal , že aj on má prečerpávačku a nemá s tým nijaký problém.

 Poslankyňa **Mgr. Czafiková** opätovne upozornila na zákrutu vedľa cintorína , povedala ,

 že je veľmi nebezpečná .

 Pán starosta **Hunka** povedal , že robila sa len rekonštrukcia pôvodnej cesty , na rozšírenie by

 bolo potrebné doriešiť majetkovo -právny stav pozemku vedľa cesty .

 Pán poslanec **Seňan , st.** sa opýtal či už je hotoví projekt na chodníky .

 Pán starosta **Hunka** povedal , že už je hotoví , s tým , že sa pri betónuje na starý základ.

 Pán poslanec **Seňan , ml.** poznamenal , že potom sa zvýšia chodníky o 10 cm.

 Pán starosta **Hunka** dodal , čo sa týka brán v obci , otvárajú sa do vnútra .

 Občan obce pán **Mikóczi** poznamenal , že mali by rekonštrukciu chodníkov robiť poriadne

 od základov.

 Pán starosta **Hunka** povedal , že to by predražilo celú rekonštrukciu.

 Občan obce pán **Mikóczi** povedal , že zastupuje občanov z Malej Paky , ktorý sa pýtajú kedy

 začnú rozširovať kanalizáciu ?

 Pán Mikóczi pokračoval s druhou otázkou , opýtal sa , že kedy obecné zastupiteľstvo

 odsúhlasilo vrátenie financií čo sa týka projektu ,,Učiaci sa region ,,?

 Pani kontrolórka **Dr. Bušinská** povedala , že takéto veci majú výnimku a netreba ich dať

 odsúhlasiť na obecnom zastupiteľstve.

 Pán starosta **Hunka** sa vyjadril , že keď v Malej Pake oproti nových domov začne výstavba ,

 tak sa bude aj kanalizácia rozširovať .

 Poslankyňa **Lamiová** povedala , že sa diví , že nie sú prítomní na obecnom zastupiteľstve tí

 ľudia . Mali by aj oni pochopiť , že všetko má svoj čas a keď už majú vlastné žumpy , tak kto

 sa zaručí , že sa napoja na kanalizáciu.

 Pán poslanec **Seňan, ml.** dodal , že to je jedno či by prišli osobne , alebo , že ich zastupuje

 pán Mikóczi teraz sú naplánované výdavky na iné veci .

 Občan obce pán **Mikóczi** sa opýtal , že do kedy sa bude zdržiavať bezdomovkyňa v dome

 Sucháneka . V Malej Pake bývajú starší ľudia , ktorý sa jej boja ,okrem toho tam pália aj

 pneumatiky.

 Pán starosta **Hunka** povedal , že o tom doteraz nevedel a pôjde sa tam pozrieť.

 Občanka obce pani **Poláčeková** sa opýtala , či majú hlásiť na obec , že budú postrekovať,

 lebo za ich domom postrekovali , nemali o tom vedomosť a jej deti sa hrali na dvore .

 Pán starosta **Hunka** povedal , že na obec nehlásia , ale pozemky tam prenajíma Senspol, s.r.o..

 Pani Poláčeková povedala , že pôjde sa informovať do družstva .

 **10. Návrh uznesenia**

 **Obecné zastupiteľstvo vo Veľkej Paka zo dňa 24.04.2014**

 **1. b e r i e n a v e d o m i e**

 a/ správu o kontrole plnenia vlastných uznesení

 b/ stanovisko hlavnej kontrolórky k návrhu záverečného účtu obce Veľká Paka za rok 2013

 **2. s c h v a ľ u j e**

 a/ celoročné hospodárenie obce Veľká Paka za rok 2013 bez výhrad

 b/ odpredaj pozemkov pre výstavbu „Rýchlostná cesta R7 Dunajská Lužná – Holice“ podľa §

 9a ods. 8 písmeno e/ zákona č. 507/2010 Z.z., ktorým sa mení a dopĺňa zákon č. 138/1991

 Zb. o majetku obcí v znení neskorších predpisov a o zmene a doplnení niektorých zákonov,

 a to priamym predajom z dôvodu hodného osobitného zreteľa kupujúcemu Národná

 diaľničná spoločnosť, a.s. Mlynské Nivy č. 45, 821 09 Bratislava za cenu 20,57 €/m2.

 Celková kúpna cena podľa znaleckého posudku: 145 187,70 €.(slovom: Stoštyridsaťpäťtisíc

 stoosemdesiatsedem a 70/100 EUR).Pričom náhrada za výkup pozemku sa navyšuje oproti

 cene podľa znaleckého posudku na 1,2 násobok náhrady v peniazoch v zmysle § 6, ods.1

 zákona č. 669/2007 Z. z. v znení neskorších predpisov. Kúpna cena po navýšení na 1,2

 násobok náhrady v peniazoch predstavuje: 174 225,24 €.(slovom: Stosedemdesiatštyritisíc

 dvestodvadsaťpäť a 24/100 EUR).

 Dôvodom osobitného zreteľa je odpredaj pozemkov pre Národnú diaľničnú spoločnosť vo

 verejnom záujme pre účely výstavby „Rýchlostná cesta R7 Dunajská Lužná – Holice“.

 Odpredaj sa týka týchto parciel a výmery v nasledovnom rozsahu:

|  |  |  |  |  |  |  |
| --- | --- | --- | --- | --- | --- | --- |
| **Por.** | **Číslo LV** | **Číslo parcely** | **Reg.****KN** | **Celková výmera v m2** | **Spolu-****vlastnícky podiel** | **Druh pozemku** |
| 39 | 376 | 148/10 | C | 14 | 1/27 | ostatné plochy |
| 39 | 376 | 148/8 | C | 106 | 1/27 | ostatné plochy |
| 39 | 376 | 148/6 | C | 16 | 1/27 | ostatné plochy |
| 39 | 426 | 151/95 | C | 1 176 | 1/2 | orná pôda |
| 39 | 426 | 151/96 | C | 179 | 1/2 | orná pôda |
| 39 | 422 | 151/78 | C | 8 | 1/8 | orná pôda  |
| 39 | 422 | 151/77 | C | 2 495 | 1/8 | orná pôda |
| 39 | 422 | 151/69 | C | 120 | 1/8 | orná pôda |
| 39 | 431 | 151/60 | C | 21 | 18/32 | orná pôda |
| 39 | 356 | 167/2 | C | 561 | 1/1 | ostatné plochy |
| 39 | 356 | 280/18 | C | 78 | 1/1 | orná pôda |
| 39 | 356 | 280/19 | C | 56 | 1/1 | orná pôda |
| 39 | 356 | 299/4 | C | 184 | 1/1 | ostatné plochy |
| 39 | 356 | 299/1 | C | 2 905 | 1/1 | ostatné plochy |
| 39 | 356 | 299/5 | C | 2 | 1/1 | ostatné plochy |
| 39 | 356 | 299/2 | C | 491 | 1/1 | ostatné plochy |
| 39 | 356 | 299/3 | C | 1 759 | 1/1 | ostatné plochy  |

Po vyčerpaní programu rokovania a schválení uznesenia starosta

obce poďakoval prítomným za účasť a  ukončil zasadanie obecného zastupiteľstva .

 **Alexander H u n k a  Imrich Bugár**

starosta obce zástupca starostu

 Overovatelia :  **Milan Žilinský**

 **Ivan Seňan, st.**

Zapísala: Gašpareková